Document ID: 32009D0177

KOMMISSIONENS BESLUTNING
af 31. oktober 2008
om gennemførelse af Rådets direktiv 2006/88/EF for så vidt angår overvågnings- og udryddelsesprogrammer og status som sygdomsfri for medlemsstater, zoner og segmenter
(meddelt under nummer K(2008) 6264)
(EØS-relevant tekst)
(2009/177/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 2006/88/EF af 24. oktober 2006 om dyresundhedsbestemmelser for akvakulturdyr og produkter deraf og om forebyggelse og bekæmpelse af visse sygdomme hos vanddyr (1), særlig artikel 44, stk. 1, første afsnit, artikel 44, stk. 2, første afsnit, artikel 44, stk. 3, artikel 49, stk. 1, artikel 50, stk. 2, litra a), artikel 50, stk. 3, artikel 51, stk. 2, artikel 59, stk. 2, artikel 61, stk. 3, og artikel 64, og
ud fra følgende betragtninger:
(1)
Ved direktiv 2006/88/EF er der fastsat forebyggende minimumsforanstaltninger, der tager sigte på at øge opmærksomheden og beredskabet angående vanddyrssygdomme hos de kompetente myndigheder, lederne af akvakulturvirksomheder og andre med relation til branchen, samt minimumsbekæmpelsesforanstaltninger, der skal anvendes ved mistanke om eller udbrud af visse vanddyrssygdomme. Direktivet ophæver og afløser, med virkning fra den 1. august 2008, Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (2).
(2)
Artikel 44, stk. 1, i direktiv 2006/88/EF foreskriver, at hvis en medlemsstat, der ikke vides at være inficeret, men som ikke er erklæret fri for en eller flere af de ikke-eksotiske sygdomme, der er opført i del II i bilag IV til samme direktiv, udarbejder et overvågningsprogram med henblik på at opnå status som fri for en eller flere af de pågældende sygdomme, skal den forelægge programmet til godkendelse efter forskriftsproceduren.
(3)
I artikel 44, stk. 1, i direktiv 2006/88/EF er det desuden fastsat, at hvis overvågningsprogrammet skal omfatte individuelle segmenter eller zoner, som dækker under 75 % af medlemsstatens område, og zonen eller segmentet består af et afvandingsområde, der ikke deles med en anden medlemsstat eller et tredjeland, skal der anvendes en anden procedure, som omfatter de standarddokumenter, der skal fremlægges for Den Stående Komité for Fødevarekæden og Dyresundhed (i det følgende benævnt »komitéen«), som omhandlet i artikel 50, stk. 2, i direktiv 2006/88/EF.
(4)
I henhold til artikel 44, stk. 2, i direktiv 2006/88/EF skal en medlemsstat, der vides at være inficeret med en eller flere af de ikke-eksotiske sygdomme, der er opført i del II i bilag IV til samme direktiv, og som udarbejder et udryddelsesprogram for en eller flere af de pågældende sygdomme, forelægge programmet til godkendelse efter forskriftsproceduren.
(5)
En medlemsstat, der ønsker at opnå status som fri for en eller flere af de ikke-eksotiske sygdomme, der er opført i del II i bilag IV til direktiv 2006/88/EF, for hele landets område i henhold til artikel 49, stk. 1, i samme direktiv, skal fremlægge den nødvendige dokumentation for at blive erklæret sygdomsfri efter forskriftsproceduren.
(6)
I henhold til artikel 50, stk. 1, i direktiv 2006/88/EF kan en medlemsstat erklære, at en zone eller et segment på medlemsstatens område er sygdomsfri(t) med hensyn til en eller flere af de ikke-eksotiske sygdomme, der er opført i del II i bilag IV til samme direktiv, såfremt visse betingelser er opfyldt. Medlemsstater, der afgiver en sådan erklæring, skal forelægge denne for komitéen efter proceduren i stk. 2 i samme artikel.
(7)
Det er desuden i artikel 50, stk. 3, i direktiv 2006/88/EF fastsat, at hvis den pågældende zone eller det pågældende segment omfatter over 75 % af medlemsstatens område eller består af et afvandingsområde, der deles med en anden medlemsstat eller et tredjeland, anvendes forskriftsproceduren i stedet for proceduren i direktivets artikel 50, stk. 2.
(8)
Det er nødvendigt at fastsætte detaljerede bestemmelser for at præcisere, hvornår overvågningsprogrammer og erklæringer om status som sygdomsfri skal godkendes efter forskriftsproceduren.
(9)
Der bør udarbejdes lister over medlemsstater, zoner og segmenter, der er omfattet af overvågnings- eller udryddelsesprogrammer godkendt efter forskriftsproceduren, eller hvis status som sygdomsfri er blevet godkendt.
(10)
Der bør fastlægges blanketter til brug ved forelæggelse af overvågningsprogrammer til godkendelse og til erklæringer vedrørende sådanne programmer. Der bør ligeledes udarbejdes en blanket til medlemsstaternes rapportering om, hvordan gennemførelsen af visse udryddelsesprogrammer og visse overvågningsprogrammer forløber. Derudover bør der fastlægges en blanket til indgivelse af ansøgninger om status som sygdomsfri til godkendelse samt erklæringer om denne status.
(11)
Bilag V til Kommissionens beslutning 2008/425/EF af 25. april 2008 om standardbestemmelser for medlemsstaternes forelæggelse af nationale programmer for udryddelse, bekæmpelse og overvågning af visse dyresygdomme og zoonoser med henblik på EF-tilskud (3) omfatter specificering af udgifterne til de programmer, som medlemsstater ønsker tilskud til. Af hensyn til sammenhængen i fællesskabslovgivningen bør blanketten til forelæggelse af udryddelsesprogrammer til godkendelse i henhold til direktiv 2006/88/EF være i overensstemmelse med modellen i samme bilag.
(12)
Der er behov for, at medlemsstaterne hvert år fremlægger oplysninger, der gør det muligt at vurdere, hvordan gennemførelsen af godkendte overvågningsprogrammer og af godkendte udryddelsesprogrammer, som der ikke ydes EF-tilskud til, forløber. En rapport med disse oplysninger bør derfor hvert år sendes til Kommissionen. Eftersom udryddelsesprogrammer, hvortil der ydes EF-tilskud, er omfattet af Rådets beslutning 90/424/EØF af 26. juni 1990 om visse udgifter på veterinærområdet (4), skal medlemsstaterne fremlægge tekniske og økonomiske rapporter om de pågældende rapporter i henhold til samme beslutning.
(13)
Erklæringer vedrørende overvågningsprogrammer samt erklæringer om status som sygdomsfri, som medlemsstaterne forelægger for komitéen, bør være tilgængelige for Kommissionen og de øvrige medlemsstater i elektronisk form. En internetbaseret informationsside er teknisk set den mest hensigtsmæssige løsning, da den sikrer nem adgang til sådanne erklæringer.
(14)
Ved følgende beslutninger godkendtes i overensstemmelse med direktiv 91/67/EØF sygdomsfrie zoner, akvakulturbrug og programmer med henblik på indrømmelse af status som sygdomsfri: Kommissionens beslutning 2002/308/EF af 22. april 2002 om lister over zoner og akvakulturbrug, der er godkendt med hensyn til egtvedsyge (VHS) og/eller infektiøs hæmatopoietisk nekrose (IHN) (5), Kommissionens beslutning 2002/300/EF af 18. april 2002 om listen over godkendte zoner med hensyn til Bonamia ostreae og/eller Marteilia refringens (6), Kommissionens beslutning 2003/634/EF af 28. august 2003 om godkendelse af programmer, der er forelagt for at opnå godkendelse af zoner og akvakulturbrug i zoner, der ikke er godkendt med hensyn til egtvedsyge (VHS) og infektiøs hæmatopoietisk nekrose (IHN) (7), og Kommissionens beslutning 94/722/EF af 25. oktober 1994 om godkendelse af programmet for bonamiose og marteiliose, som Frankrig har forelagt (8).
(15)
Kriterierne i direktiv 2006/88/EF for indrømmelse af status som sygdomsfri svarer til dem, der er fastsat i direktiv 91/67/EØF, for så vidt angår godkendelse af hele medlemsstater, indlandszoner og akvakulturbrug i ikke-godkendte zoner.
(16)
Indlandszoner og -brug, der er godkendt i henhold til direktiv 91/67/EØF, bør derfor ikke være omfattet af kravet i direktiv 2006/88/EF om forelæggelse af en erklæring for komitéen. De bør desuden være opført på listen over zoner og segmenter, som vil være tilgængelig på de internetsider, der oprettes ved denne beslutning.
(17)
Direktiv 2006/88/EF omhandler imidlertid ikke specifikke bestemmelser om begrebet kystzone. Medlemsstaterne bør derfor revurdere områder, der er godkendt som sygdomsfrie kystzoner i henhold til direktiv 91/67/EØF, og indgive en ny ansøgning, eller eventuelt en ny erklæring, i overensstemmelse med direktiv 2006/88/EF.
(18)
Beslutning 2002/300/EF og 2002/308/EF bør derfor ophæves med virkning fra den 1. august 2009, således at medlemsstaterne har tilstrækkelig tid til at indgive nye erklæringer eller ansøgninger vedrørende disse kystzoner.
(19)
Der sondres i direktiv 91/67/EØF ikke mellem overvågningsprogrammer og udryddelsesprogrammer. Eftersom kravene til sådanne programmer er indbyrdes overensstemmende, bør programmer godkendt i henhold til beslutning 2003/634/EF og 94/722/EF imidlertid anses for at være i overensstemmelse med direktiv 2006/88/EF. For at gøre det muligt at afgøre, hvilke programmer der skal betragtes som henholdsvis overvågnings- og udryddelsesprogrammer og opføres på de relevante lister, der opstilles ved denne beslutning, bør medlemsstaterne fremlægge oplysninger om de pågældende programmer for Kommissionen senest den 30. april 2009.
(20)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
AFDELING 1
FORELÆGGELSE AF OVERVÅGNINGSPROGRAMMER OG ERKLÆRINGER OM STATUS SOM SYGDOMSFRI TIL GODKENDELSE
Artikel 1
Betingelser vedrørende forelæggelse af overvågningsprogrammer til godkendelse
1. Overvågningsprogrammer forelægges kun til godkendelse i henhold til artikel 44, stk. 1, i direktiv 2006/88/EF, hvis de omfatter:
a)
hele en medlemsstats område
b)
segmenter eller grupper af segmenter, der udgør over 75 % af den pågældende medlemsstats kystområder, for så vidt angår sygdomme, der kun angriber saltvandsarter
c)
zoner og segmenter eller grupper af segmenter, der udgør over 75 % af den pågældende medlemsstats indlandsområder, for så vidt angår sygdomme, der kun angriber ferskvandsarter
d)
zoner og segmenter eller grupper af segmenter, der udgør over 75 % af den pågældende medlemsstats indlands- og kystområder, for så vidt angår sygdomme, der angriber både ferskvands- og saltvandsarter, eller
e)
zoner og segmenter, der består af afvandingsområder, som deles med en anden medlemsstat eller et tredjeland.
2. Ved anvendelsen af denne beslutning anses et segment eller en gruppe af segmenter i et kystområde for at dække over 75 % af en medlemsstats kystområde, hvis segmentet/gruppen af segmenter dækker over 75 % af kyststrækningen målt langs kystens basislinje.
Artikel 2
Betingelser vedrørende forelæggelse af erklæringer om status som sygdomsfri til godkendelse
Erklæringer om status som sygdomsfri forelægges kun til godkendelse i henhold til artikel 50, stk. 3, i direktiv 2006/88/EF, hvis erklæringen opfylder en af betingelserne i artikel 1, stk. 1, i denne beslutning.
AFDELING 2
LISTER OVER MEDLEMSSTATER, ZONER OG SEGMENTER, DER ER OMFATTET AF GODKENDTE OVERVÅGNINGS- OG UDRYDDELSESPROGRAMMER, OG SYGDOMSFRIE OMRÅDER
Artikel 3
Medlemsstater, zoner og segmenter, der er omfattet af godkendte overvågningsprogrammer
Medlemsstater, zoner og segmenter, der er omfattet af et overvågningsprogram godkendt i henhold til artikel 44, stk. 1, første afsnit, i direktiv 2006/88/EF, er opført i anden og fjerde kolonne i tabellen i del A i bilag I til denne beslutning for så vidt angår de i samme tabel angivne sygdomme.
Artikel 4
Medlemsstater, zoner og segmenter, der er omfattet af godkendte udryddelsesprogrammer
Medlemsstater, zoner og segmenter, der er omfattet af et udryddelsesprogram godkendt i henhold til artikel 44, stk. 2, første afsnit, i direktiv 2006/88/EF, er opført i anden og fjerde kolonne i tabellen i del B i bilag I til denne beslutning for så vidt angår de i samme tabel angivne sygdomme.
Artikel 5
Sygdomsfrie medlemsstater, zoner og segmenter
Medlemsstater, der er erklæret sygdomsfri i henhold til artikel 49, stk. 1, i direktiv 2006/88/EF, samt zoner og segmenter, der er erklæret sygdomsfri i henhold til artikel 50, stk. 3, i samme direktiv, er opført i anden og fjerde kolonne i tabellen i del C i bilag I til denne beslutning for så vidt angår de i samme tabel angivne sygdomme.
AFDELING 3
BLANKETTER TIL INDGIVELSE AF ERKLÆRINGER OG ANSØGNINGER
Artikel 6
Blanketter til overvågningsprogrammer
1. Forlæggelse af overvågningsprogrammer til godkendelse i henhold til artikel 44, stk. 1, i direktiv 2006/88/EF sker i overensstemmelse med blanketterne i bilag II og III til denne beslutning.
2. Forelæggelse af erklæringer vedrørende overvågningsprogrammer i henhold til artikel 44, stk. 1, i direktiv 2006/88/EF sker i overensstemmelse med blanketten i bilag II til denne beslutning.
Artikel 7
Blanket til udryddelsesprogrammer
Forelæggelse af udryddelsesprogrammer til godkendelse i henhold til artikel 44, stk. 2, første afsnit, i direktiv 2006/88/EF sker i overensstemmelse med blanketten i bilag V til beslutning 2008/425/EF.
Artikel 8
Blanketter vedrørende status som sygdomsfri
1. Forelæggelse af dokumentation med henblik på godkendelse af status som sygdomsfri i henhold til artikel 49, stk. 1, og artikel 50, stk. 3, i direktiv 2006/88/EF sker i overensstemmelse med blanketterne i bilag IV og V til denne beslutning.
2. Forelæggelse af erklæringer om status som sygdomsfri for zoner eller segmenter i henhold til artikel 50, stk. 2, i direktiv 2006/88/EF sker i overensstemmelse med blanketterne i bilag IV og V til denne beslutning.
3. Uanset stk. 1 og 2 er medlemsstaterne ikke forpligtet til at indsende blanketterne i bilag V til denne beslutning, såfremt der ansøges om status som sygdomsfri i henhold til artikel 49, stk. 1, litra a) eller b), i direktiv 2006/88/EF eller punkt 1 i del I i bilag V til samme direktiv.
AFDELING 4
FORPLIGTELSER VEDRØRENDE RAPPORTERING OG INTERNETBASERET INFORMATION
Artikel 9
Rapportering
Medlemsstaterne forelægger senest den 30. april hvert år en rapport for Kommissionen om:
a)
overvågningsprogrammer godkendt i henhold til artikel 44, stk. 1, første afsnit, i direktiv 2006/88/EF
b)
udryddelsesprogrammer, som der ikke ydes EF-tilskud til, og som er godkendt i henhold til artikel 44, stk. 2, første afsnit, i samme direktiv.
Rapporten skal være udformet i overensstemmelse med blanketten i bilag VI til denne beslutning.
Artikel 10
Internetbaserede informationssider
1. Medlemsstaterne opretter internetbaserede informationssider og holder disse ajour med henblik på at gøre:
a)
erklæringer om overvågningsprogrammer forelagt for Den Stående Komité for Fødevarekæden og Dyresundhed (i det følgende benævnt »komitéen«) i henhold til artikel 44, stk. 1, fjerde afsnit, og artikel 50, stk. 2, i direktiv 2006/88/EF tilgængelige for Kommissionen og de øvrige medlemsstater
b)
erklæringer om status som sygdomsfri forelagt for komitéen i henhold til artikel 50, stk. 2, i samme direktiv tilgængelige for Kommissionen og de øvrige medlemsstater
c)
listen over zoner og segmenter, der er erklæret omfattet af et godkendt overvågningsprogram eller sygdomsfri i henhold til artikel 50, stk. 2, i samme direktiv, offentligt tilgængelig.
2. Når medlemsstaterne offentliggør de i stk. 1, litra a) og b), omhandlede erklæringer på de internetbaserede informationssider, underretter de omgående Kommissionen herom.
3. Medlemsstaterne meddeler Kommissionen internetadresserne på de i stk. 1 omhandlede internetbaserede informationssider.
AFDELING 5
OVERGANGSBESTEMMELSER
Artikel 11
Overgangsbestemmelser vedrørende sygdomsfrie områder
1. Indlandszoner, der er godkendt med hensyn til egtvedsyge (VHS) og infektiøs hæmatopoietisk nekrose (IHN) ved beslutning 2002/308/EF og er opført i bilag I til samme beslutning, betragtes som zoner, der opfylder betingelserne for sygdomsfrie zoner i bilag V til direktiv 2006/88/EF.
2. Akvakulturbrug, der er godkendt med hensyn til VHS og IHN ved beslutning 2002/308/EF og er opført i bilag II til samme beslutning, betragtes som segmenter, der opfylder betingelserne for sygdomsfrie segmenter i bilag V til direktiv 2006/88/EF.
3. Indlandsbrug og akvakulturbrug som omhandlet i stk. 1 og 2 opføres på den liste over zoner og segmenter, der opstilles i henhold til artikel 10, stk. 1, litra c).
4. Uanset artikel 50, stk. 2, i direktiv 2006/88/EF er medlemsstaterne ikke forpligtet til at forelægge erklæringer for komitéen for så vidt angår indlandszoner og akvakulturbrug som omhandlet i stk. 1 og 2 i nærværende artikel.
Artikel 12
Overgangsbestemmelser vedrørende godkendte programmer
1. Uanset artikel 44 i direktiv 2006/88/EF er medlemsstaterne ikke forpligtet til at forelægge overvågnings- og udryddelsesprogrammer, der er blevet godkendt med henblik på indrømmelse af status som godkendte zoner med hensyn til:
a)
VHS og IHN ved beslutning 2003/634/EF
b)
bonamiose og marteiliose ved beslutning 94/722/EF.
2. Senest den 30. april 2009 forelægger de pågældende medlemsstater en rapport for Kommissionen om de i stk. 1 omhandlede programmer, der som et minimum skal indeholde:
a)
oplysninger om programmernes geografiske afgrænsning
b)
de i henhold til bilag VI obligatoriske oplysninger vedrørende programmernes gennemførelse for de foregående fire år.
AFDELING 6
AFSLUTTENDE BESTEMMELSER
Artikel 13
Ophævelse
Beslutning 2002/300/EF og 2002/308/EF ophæves med virkning fra den 1. august 2009.
Artikel 14
Anvendelse
Denne beslutning anvendes fra den 1. november 2008.
Artikel 15
Adressater
Denne beslutning er rettet til medlemsstaterne.
Udfærdiget i Bruxelles, den 31. oktober 2008.

Labels: 0
11
15
6